Document ID: /roh_data/filtered/fineweb-2-filterrobots_roh.jsonl.gz/19445

Entschatta dal 20avel tschientaner han spierts innovativs entschavì ad inventar maschinas per il tegnairchasa, perquai ch’i na deva betg pli servients. Spargnar temp, forza e daners era il motto.
Products da prestige daventan products da massa
Plattas electricas datti dapi l’onn 1945. Tschitschapulvras ch’ins po pajar datti pir dapi l’onn 1950, frestgeras dapi l’onn 1965. Era maschinas da lavar vaschella e furns èn da quai temp. Ina da las pli impurtantas invenziuns è dentant la maschina da lavar resti. Quella pon ins cumprar per in pretsch raschunaivel dapi ils onns 50, uschia na ston ins betg pli lavar il resti en il flum. Tumblers datti dapi ils onns 80. Il fier cun vapur è vegnì inventà enturn ils onns 60.
Tge maschina dal tegnairchasa è l’impurtanta?
Ina maschina da lavar vaschella, in tumbler u in steamer èn magari apparats da luxus che na betg tuts han. Tge è dentant l’apparat il pli impurtant, dal qual ins na less betg desister? La maschina da lavar resti, dian las dunnas a l’ur d’ina radunanza. Ils umens manegian il tschitschapulvra u schizunt l’ipad.
Nagin basegn da novas invenziuns
Auters apparats che levgiassan la lavur na less nagin. Ins haja avunda apparats e sappia strusch, nua metter quels. Auter ch’in roboter che faschess tut las lavurs, davent dal cuschinar il café, sur tschitschapulvra enfin tar chantar ina chanzun da buna notg.
RR actualitad 08:00